పుచ్చా వాసుదేవ పరబ్రహ్మశాస్త్రి
పీవీ పరబ్రహ్మ శాస్త్రి గుంటూరు జిల్లా దుగ్గిరాల మండలం పెదకొండూరు గ్రామంలో పుచ్చా వెంకటేశ్వర్లు, రుక్మిణమ్మ దంపతులకు 1921 జూన్‌లో జన్మించారు. 1938లో ఓల్డ్ మద్రాస్ ప్రెసిడెన్సీలో పాఠశాల విద్యను, 1948లో బీఎస్సీ డిగ్రీని పూర్తి చేశారు. పిఠాపురంలో వ్యాకరణ, తర్క, వేదాల్లో నిష్ణాతులైన వారణాసి సుబ్రమణ్యశాస్త్రి దగ్గర శిష్యరికం చేశారు. 1948లో పోలీస్ యాక్షన్ తర్వాత వరంగల్ జిల్లా జనగాంకు వచ్చి అక్కడ తెలుగు మీడియం హైస్కూల్‌లో హెడ్ మాస్టర్‌గా చేరారు. మూడేళ్ల తర్వాత హైదరాబాద్‌కు వచ్చి కేశవ మెమోరియల్ హైస్కూల్‌లో గణితం, సైన్స్ ఉపాధ్యాయుడిగా సేవలందించారు. 1955లో బెనారస్ హిందూ యూనివర్శిటీ నుంచి సంస్కృతంలో డిగ్రీ పొందారు. 1959లో డిపార్ట్‌మెంట్ ఆఫ్ ఆర్కియాలజీ అండ్ మ్యూజియంలో ఎపిగ్రఫీ అసిస్టెంట్ ఉద్యోగంలో చేరారు. పురావస్తు శాఖలో అసిస్టెంట్ డైరెక్టర్, డిప్యూటీ డైరెక్టర్‌గా వివిధ హోదాలలో పనిచేసిన ఆయన 1981 పదవీ విరమణ పొందారు.
పునాదిపాడు
పునాదిపాడు గ్రామానికి చెందిన శ్రీ పోలవరపు మాధవరావు, చాలా సంవత్సరాల క్రితమే అమెరికాలో స్థిరపడినారు. వీరి కుమార్తె హేమ, అమెరికాలోనే డిగ్రీ చదివినారు. ఈమె ప్రముఖ నిర్మాత శ్రీ వి.బి.రాజేంద్రప్రసాదు గారి పెద్దబ్బాయి రాంప్రసాదును వివాహమాడినారు. ఈ దంపతులు 25 సంవత్సరాల క్రితం, జన్మభూమిపై మక్కువతో హైదరాబాదు వచ్చి, బీగంపేటలో "వాల్డెన్" అను పేరుతో ఒక సెల్ఫ్ హెల్ప్ పుస్తక కేంద్రాన్ని ఏర్పాటు చేసారు. అది అంచెలంలుగా ఎదిగి, ఇప్పుడు హైదరాబాదులోనే అతి పెద్ద పుస్తకాల కేంద్రంగా తయారైనది. వీరు తరువాత బంజారా హిల్స్ లో గూడా మరియొక శాఖను ప్రారంభించారు. ఇప్పుడు రజతోత్సవం జరుపుకుంటున్న తరుణంలో గచ్చీబౌలీలో గూడా ఒక శాఖను ప్రారంభించబోవుచున్నారు. ఆన్ లైన్ విక్రయాల జోరు పెరుగుచున్న ఈ రోజులలోనూ "వాల్డెన్" కొత్తశాఖలతో విస్తరించుచూ పోతున్నది. [7]
హైదరాబాదులోని మియపూర్ కేంద్రంగా పనిచేయుచున్న "ధర్మపురి క్షేత్ర ట్రస్ట్ బోర్డ్" అను సంస్థ, ఈ గ్రామానికి చెందిన ఆదర్శరైతు మరియు తెలుగురైతు జిల్లా కార్యదర్శి అయిన వీరిని కర్షకరత్న పురస్కారానికి ఎంపికచేసారు. ఈ పురస్కారాన్ని ఆ సంస్థవారు వీరికి, 2015, డిసెంబరు-31వ తేదీనాడు హైదరాబాదులో అందజేసినారు. ట్రస్ట్ నిర్వహించిన నూతన సంవత్సర వేడుకలలో భాగంగా, జిల్లా నుండి ఎంపికచేసిన ఇద్దరు ఆదర్శరైతులలో వీరొకరు. 30 సంవత్సరాలుగా వ్యవసాయం చేస్తున్న శ్రీ సాయిబాబు, శాస్త్రీయ పద్ధతులు పాటించుచూ, నూతన వరి, చెరకు వంగడాలు ప్రయోగాత్మకంగా సాగుచేసి మంచి ఫలితాలు సాధించుచున్నందుకు, ఈ పురస్కారం అందజేసినారు. [8]